Author: Ott Rootare
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	17. jaanuar 2007 nr 30

Toetuse eraldamine 
MTÜ-le SEE TEATER

Läbi vaadanud MTÜ SEE TEATER 04.01.2007 taotluse (reg nr 14-1.5/73) toetuse eraldamiseks näitlejate sõidukulude tasumiseks ringreisil Soome Vabariiki (kokku antakse 6 etendust, ühel õhtul tutvustatakse eesti rahvakombeid) ning juhindudes kohaliku omavalitsuse korralduse seaduse § 6 lg 2, § 30 lg 1 p 3, Haapsalu linna põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b:

1.	Eraldada (tegevusala 08209) MTÜ-le SEE TEATER 5 500 (viis tuhat viissada) krooni  toetust SEE Teatri ringreisi sõidukulude osaliseks kompenseerimiseks Soome Vabariiki.
2.	Haridus- ja kultuuriosakonnal (S. Matteus) korraldada vastavalt punktile 1 lepingu sõlmimine.
3.	Raamatupidamisel (I. Salus) kanda korralduses märgitud summad toetuslepingute alusel toetuse saajale.
4.	Korraldus teha teatavaks MTÜ-le SEE TEATER (Vaba 10, 90502 Haapsalu) korralduse koopia saatmisega postiteel ning haridus- ja kultuuriosakonnale (S. Matteus) korralduse koopia üleandmisega allkirja vastu.
5.	Korraldus jõustub teatavakstegemisest.
6.	Korraldus  avalikustada väljapanekuga linnavalitsuse fuajees.
7.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul käesoleva korralduse teatavakstegemisest.

Teet Kallasvee
Linnapea				Erko Kalev
				Linnasekretär